_:n54234e976a8544fc945dea7b91d6159bxb0
<http://schema.org/articleBody>
"Για τέταρτη ημέρα συνεχίζουν οι πυροσβεστικές δυνάμεις τη μάχη για την κατάσβεση της πυρκαγιάς που ξέσπασε το πρωί της Κυριακής (19/9) στο Ξυλόκαστρο Κορινθίας και στην οποία έχασαν τη ζωή τους δύο άνδρες, ενώ έχουν πληγεί περισσότερα από 40.000 στρέμματα. Σύμφωνα με την Πυροσβεστική, δεν υπάρχει πλέον ενεργό μέτωπο αλλά διάσπαρτες εστίες σε δύσβατες περιοχές, τις οποίες οι δυνάμεις προσπαθούν να περιορίσουν και να ανακόψουν τυχόν αναζωπυρώσεις. Ήδη από το απόγευμα της Κυριακής η ατμόσφαιρα είχε αρχίσει να γίνεται αποπνικτική σε αρκετές περιοχές της Αττικής, ανάλογα και με τη φορά των ανέμων. Στάχτη και αποκαΐδια κάλυψαν τα πάντα σε μεγάλη απόσταση από το πύρινο μέτωπο, ενώ οι ειδικοί συνέστησαν -ειδικά στα άτομα με επιβαρυμένο αναπνευστικό- να κλείσουν τα παράθυρα, προκειμένου να προφυλαχθούν. Όπως φαίνεται και από το το πρόγραμμα γεωσκόπησης της Ευρωπαϊκής Ένωσης, Copernicus, στην εικόνα που καταγράφει ο δορυφόρος φαίνονται οι πυκνοί καπνοί. In this #Sentinel3 image from 1 October 2024, smoke from the fire near Corinth is visible. Just 2 days earlier, a wildfire broke out in the Peloponnese 🇬🇷, prompting the evacuation of several villages. 350 firefighters were dispatched to battle the blaze.https://t.co/pOktiYPTPL pic.twitter.com/W4WdyFaNQg — Copernicus EU (@CopernicusEU) October 2, 2024"
<https://www.lamiareport.gr/ellada/item/copernicus-doryforos-katagrafei-tin-ektasi-tis-fotias-sto-ksylokastro-mexri-pou-exoun-ftasei-oi-kapnoi/>